CELEX: 62009CN0098
Language: lt
Date: 2009-03-06 00:00:00
Title: Byla C-98/09: 2009 m. kovo 6 d. Tribunale di Trani (Italija) pateiktas prašymas priimti prejudicinį sprendimą byloje Francesca Sorge prieš Poste Italiane SpA

6.6.2009   
            
            
               LT
            
            
               Europos Sąjungos oficialusis leidinys
            
            
               C 129/6
            
         2009 m. kovo 6 d. Tribunale di Trani (Italija) pateiktas prašymas priimti prejudicinį sprendimą byloje Francesca Sorge prieš Poste Italiane SpA
   (Byla C-98/09)
   2009/C 129/09
   Proceso kalba: italų
   
      Prašymą priimti prejudicinį sprendimą pateikęs teismas
   
   Tribunale di Trani
   
      Šalys pagrindinėje byloje
   
   
      Ieškovė: Francesca Sorge
   Atsakovė: Poste Italiane SpA
   
      Prejudiciniai klausimai
   
   
               1.
            
            
               Ar Direktyvos 1999/70/EB (1) priede esančio bendrojo susitarimo 8 punktą reikia aiškinti taip, kad jis draudžia tokią nacionalinės teisės nuostatą (kaip įtvirtinta Įstatyminio dekreto Nr. 368/2001 11 ir 1 straipsniuose, kuria, įgyvendinant 1999 m. birželio 28 d. Tarybos direktyvą 1999/70/EB dėl Europos profesinių sąjungų konfederacijos (ETUC), Europos pramonės ir darbdavių konfederacijų sąjungos (UNICE) ir Europos įmonių, kuriose dalyvauja valstybė, centro (CEEP) bendrojo susitarimo dėl darbo pagal terminuotas sutartis, buvo panaikintas Įstatymo Nr. 230/1962 1 straipsnio 2 dalies b punktas (pagal kurį „terminuota darbo sutartis“ galėjo būti sudaryta „jeigu (buvo) įdarbinama siekiant pavaduoti nesančius darbuotojus, kurie“ turėjo „teisę išsaugoti darbo vietą, jeigu terminuotoje darbo sutartyje“ buvo „nurodyta pakeičiamo darbuotojo pavardė ir jo pavadavimo priežastis“), pakeičiant jį nuostata, nebenumatančia tokios sukonkretinimo pareigos?
            
         
               2.
            
            
               Jeigu į pirmąjį klausimą bus atsakyta teigiamai: ar nacionalinis teismas turi netaikyti Bendrijos teisei prieštaraujančios nacionalinės teisės nuostatos?
            
         
      (1)  OL L 175, 1999 7 10, p. 43; 2004 m. specialusis leidimas lietuvių k., 5 sk., 3 t., p. 368.